wickkiey/tamil-wikipedia-chunked huggingface dataset:
# புலியகுளம்

## மக்கள் வகைப்பாடு

2001 இந்திய மக்கள் தொகை கணக்கெடுப்பின்படி தோராயமாக 1,02,000 மக்கள் புலியகுளத்தில் வசிக்கின்றார்கள். மற்றும் கோயம்புத்தூர் நகரில் மிகவும் மக்கள்தொகை அடர்த்தி கொண்ட பகுதிகளில் இவ்வூரும் ஒன்றாகக் கருதப்படுகிறது.
# புலியகுளம்

## பொருளாதாரம்

இங்கு வசிக்கும் பெரும்பாலான மக்கள் தொழிலாளர் வர்க்கத்தைச் சேர்ந்தவர்கள் ஆவார்கள். தற்போது இவ்விடத்தில் தொழில் முனைவோர் வளர்ந்து வருகின்றனர். புலியகுளத்தில் அமைந்துள்ள சில பெருநிறுவனங்களின் பெயர்கள் கீழே உள்ளன.
- மகேந்திராக் குழாய்கள்
- நூற்பாலை தலைமை அலுவலகம்
- எல்ஜி மின் தொழிற்சாலை
# சதுரங்கப்பலகை

**சதுரங்கப்பலகை** (Chessboard) என்பது நீளப்பாங்காகவும், கிடைப்பாங்காகவும் சதுரங்களைக் கொண்டிருக்கும், சதுரங்கம் விளையாடப் பயன்படும் பலகை ஆகும். இப்பலகை அறுபத்து நான்கு சதுரங்களைக் கொண்டதாகும் (கிடையாக எட்டு, நிலைக்குத்தாக எட்டு). இச்சதுரங்கள் இரண்டு வெவ்வேறு நிறங்களில் (மென்மையான மற்றும் கடுமையான) காணப்படும். பொதுவாக கருப்பு மற்றும் வெள்ளை எனும் நிறங்களின் பெயர்கள் பயன்படுத்தப்படுகின்றன. விளையாடும்போது இந்தப் பலகை விளையாடுபவர்களின் வலது கை மூலையில் வெள்ளைச் சதுரம் வரும் வகையில் வைக்கப்படுவது சதுரங்க விதிமுறைகளில் ஒன்றாகும். சதுரங்க பலகையின் அளவு அதில் பயன்படுத்தும் காய்களின் அளவிற்கேற்ப மாறுபடும்.  
வெள்ளை நிறக் காய்களுடன் விளையாடுபவரின் பக்கத்திலிருந்து பார்க்கும் போது பலகையின் செங்குத்து வரிசைகள் **a** இலிருந்து **h** வரை பெயரிடப்பட்டிருக்கும். அதேபோல் கிடை வரிசைகள் **1** இலிருந்து **8** வரை பெயரிடப்பட்டிருக்கும்.
# சதுரங்கப்பலகை

## வெளியிணைப்புகள்

- FIDE விதிகள் பன்னாட்டு சதுரங்கக் கூட்டமைப்பு விதிகள்
-
# ஆஷிக்கி 2

**ஆஷிக்கி 2** என்பது 2013 இல் வெளியான இந்தித் திரைப்படம் ஆகும். இதை மோகித் சூரி இயக்கியுள்ளார். ஆதித்யா ராய் கபூர் , சாரதா கபூர் ஆகியோர் முன்னணி வேடங்களில் நடித்துள்ளனர். இதை பூஷன் குமார் தயாரித்தார். ராகுல் என்ற பாடகனுக்கும், ஆரூகி என்ற பாடகிக்கும் இடையேயான காதலை மையமாகக் கொண்டது கதை.
இது இதற்கு முன்னர் வெளியான ஆஷிக்கி என்ற திரைப்படத்தின் தொடர்ச்சி.
எ ஸ்டார் இஸ் பார்ன் என்ற அமெரிக்கத் திரைப்படத்தின் சாயலைக் கொண்டுள்ளது குறிப்பிடத்தக்கது. ஒன்பது கோடி ரூபாயில் தயாரிக்கப்பட்டு, மொத்தம் நூறு கோடி ரூபாய் வருமானத்தைப் பெற்றது. அதிக வருவாய் ஈட்டி இந்தித் திரைப்படங்களின் பட்டியலில் முன்னணி இடத்தைப் பெற்றுள்ளது. இந்த திரைப்படத்தில் வெளியான தும் ஹி ஹோ, சுன் ரஹா ஹே ஆகிய பாடல்கள் அதிக வரவேற்பைப் பெற்றன.
# ஆஷிக்கி 2

## கதை

ராகுல் ஜய்கர் என்ற பாடகன் இந்தியாவின் முன்னணி பாடகர்களுள் ஒருவனாகத் திகழ்கிறான். ஆதித்யா ராய் கபூர் ராகுல் ஜய்கராக நடித்துள்ளார். இவரது குடிப்பழக்கத்தால் இவரின் புகழ் குறைகிறது. இவர் மேடையில் பாடுவதாக கதை ஆரம்பிக்கிறது. ஆர்யன் என்ற மற்றொரு பாடகன் இவரை வெறுப்பேற்ற, மேடையில் இருந்து இறங்கி வந்து அவனுடன் ராகுல் சண்டையிடுகிறான். பாடல் முடியும் முன்பே இறங்கி வந்ததால் விழா ஏற்பாடு செய்தவர் எரிச்சலடைகிறார். அங்கிருந்து வெளியேறி மதுக்கடைக்குள் நுழைகிறான். ஆரூகி கேஷவ் ஷிர்கே மதுக்கடையில் பாடும் தொழில் செய்கிறாள். அவள் லதா மங்கேஷ்கர் படத்தை பார்ப்பதை இவன் காண்கிறான். அவளுக்கு பாடகியாகும் எண்ணம் இருப்பதாக கருதுகிறான். அவள் குரலில் மயங்கிய ராகுல் அவளை புகழ்மிக்க பாடகியாக்குவதாக வாக்களிக்கிறான். அவன் வாக்கை நம்பி, மதுக்கடையில் இருந்து வெளியேறுகிறாள். அவனுக்காக் மும்பை வருகிறாள். அவனை தொலைபேசியில் அழைக்கிறாள். அவனை ஒரு கும்பல் சூழ்ந்து அடிக்கின்றனர். அவனால் அவளது தொலைபேசி அழைப்பை ஏற்று பேச முடியவில்லை. அவனனை பல முறை தொடர்பு கொள்ள முயன்று தோற்கிறாள். அவன் மருத்துவமனையில் சேர்க்கப்பட்ட செய்தி ஊடகங்களுக்கு தெரியக்கூடாது என அவன் நண்பன் விவேக் எண்ணுகிறான். அவளது அழைப்புகளை துண்டிக்கிறான். ஆரூகி, தான் ஏமாற்றப்பட்டதாக நினைக்கிறாள்.
அவள் பெற்றோரும் வறுமையில் வாட, அவள் ஏமாந்தது கண்டு வருந்துகிறாள். மீண்டும் வேறு மதுக்கடையில் சேருகிறாள். உடல் நிலை சரியான பின்னர், ராகுல் அவளை தேடுகிறான். அவள் மதுக்கடையில் வேலை செய்வதை அறிகிறான். அவளிடம் பேசி, தன்னை மன்னிக்குமாறு வேண்டுகிறான் ராகுல். அவளை புகழடையச் செய்வதாக கூறுகிறான். அவளுக்கு திரைப்படப் பாடல்களை பாடும் வாய்ப்பை பெற்றுத் தருகிறான். பல பாடல்களைப் பாடி புகழ் பெறுகிறாள். அவளை ராகுல் தன் வேலைக்காரியாக வைத்துக் கொள்ளவே பாடகியாக ஆக்கினான் என வதந்திகள் பரவுகின்றன. அதனால் எரிச்சல் அடைந்து, ராகுல் மதுவை குடிக்கிறான். அவன் மீது காதல் கொண்ட ஆரூகி, தன் புகழை விட, அவனையே அதிகம் விரும்புகிறாள். காலப்போக்கில், ராகுல் அதிகம் குடிக்கிறான். அவனை மீண்டும் பழைய நிலைக்குக் கொண்டுவர, ஆரூகி முயற்சி மேற்கொள்கிறாள். தன் தொழிலையும் விட்டு, அவனுடன் இருந்து அவனுக்கு உதவுகிறாள்.
ஆரூகியின் பாடல் நிகழ்ச்சியின் போது, ராகுல் ஆரூகியை இன்பத்திற்காக பயன்படுத்தியதாக ஒருவன் கூற, தகராறு ஏற்படுகிறது. ராகுல் அவனை அடிக்கிறான். பின்னர், சிறையில் அடைக்கப்படுகிறான். அவனை வெளியில் எடுத்து, வீட்டிற்கு அழைத்து வருகிறாள். அவனை குடிப்பழக்கத்தில் இருந்து மீட்பதற்காக, தன் தொழிலை விடத் துணிகிறாள். அவளது வாழ்க்கைக்கும், புகழுக்கும் தடையாக இருப்பதாக எண்ணி, அவளை விட்டு விலக நினைக்கிறான். அவளிடம் கூறிவிட்டு, வேறு இடத்திற்கு சென்று தற்கொலை செய்துகொள்கிறான். அவனது இறப்பை தாங்க முடியாத ஆரூகி, தன் தொழிலை விட்டுவிட்டு வீடு திரும்புகிறாள். அவளை தடுத்து, அறிவுரை கூறுகிறான் ராகுலின் நண்பனான விவேக். அவளை பாடகியாக்க ராகுல் எடுத்த முயற்சிகளை பற்றி சொல்கிறான். ராகுலைப் போல், ஆரூகி தன் புகழை இழந்துவிடக் கூடாது என்றும், அப்படி இழக்க நேரிட்டால் அது ராகுலின் முயற்சிகளுக்கு தோல்வி ஏற்பட்டதாகிவிடும் என்றும் கூறுகிறான். தனக்கு உதவிய ராகுலின் எண்ணம் ஈடேற பாடல் தொழிலை மேற்கொள்கிறாள். ஒரு நாள் அவளிடம் ஒரு தம்பதி வந்து, அவளின் ரசிககர்கள் என்று கூறி கையெழுத்து கேட்கின்றனர். அதில் ஆரூகி ராகுல் ஜய்கர் என்று எழுதுகிறாள். இதன் மூலம் அவனுடனான காதலை வெளிப்படுத்தினாள். திடீரென்று மழை பொழிய, அந்த தம்பதி தங்கள் தங்கள் மேல்சட்டையை போர்த்திக் கொள்கின்றனர். அவளும் ராகுலும் இதைப் போன்ற ஒரு மழை நாளில் மேல்சட்டையை மேலே போர்த்தி, காதலை வெளிப்படுத்தியதை நினைவு கூர்கிறாள்.
# ஆஷிக்கி 2

## நடிப்பு

- ஆதித்யா ராய் கபூர் - ராகுல் ஜய்கர்
- ஸ்ரதா கபூர் - ஆரூகி கேசவ் சிர்கே
- ஷாத் ரந்துவா - விவேக்
- மகேஷ் தாகூர் - சைகர்
- சுபாங்கி லத்கர் - ஆரூகியின் அம்மா
- சித்ரக் பந்தோபாத்யாயா - சலீம் பாய்
- சலீல் ஆசார்யா - ஆர்யன்
# ஆஷிக்கி 2

## பாடல்கள்

| 1. | "தும் ஹி ஹோ" | மிதூன் | மிதூன் | அரிஜித் சிங் | 4:22 |  |
| --- | --- | --- | --- | --- | --- | --- |
| 2. | "சுன் ரஹா ஹே (ஆண்)" | சந்தீப் நாத் | அங்கித் திவாரி | அங்கித் திவாரி | 6:30 |  |
| 3. | "சஹூன் மைன் யா நா" | இர்ஷாத் கமில் | ஜீத் கங்குலி | அரிஜித் சிங், பாலக் முச்சல் | 5:04 |  |
| 4. | "ஹும் மர் ஜாயங்கே" | இர்ஷாத் கமில் | ஜீத் கங்குலி | அரிஜித் சிங், துளசி குமார் | 5:06 |  |
| 5. | "மேரி ஆஷிக்வி" | இர்ஷாத் கமில் | மிதூன் சர்மா | அரிஜித் சிங், பாலக் முச்சல் | 4:26 |  |
| 6. | "பியா ஆயே நா" | இர்ஷாத் கமில் | ஜீத் கங்குலி | கே.கே. துளசி குமார் | 4:46 |  |
| 7. | "புலா தேனா" | இர்ஷாத் கமில் | ஜீத் கங்குலி | முஸ்தபா சாகித் | 4:00 |  |
| 8. | "ஆசான் நஹின் யாஹன்" | இர்ஷாத் கமில் | ஜீத் கங்குலி | அரிஜித் சிங் | 3:34 |  |
| 9. | "சுன் ரஹா ஹே (பெண்)" | சந்தீப் நாத் | அங்கித் திவாரி | ஷ்ரேயா கோஷல் | 5:14 |  |
| 10. | "மில்னே ஹே முஜ்சே ஆயி" | இர்ஷாத் கமில் | ஜீத் கங்குலி | அரிஜித் சிங் | 4:55 |  |
| 11. | "ஆஷிக்வி - கருப் பாடல்" | இசை | மிதூன் | இசை | 2:42 |  |
| 12. | "ஆஷிக்வி 2 மேஷப்" | மிதூன், சந்தீப் நாத், இர்ஷாத் கமில் | மிதூன், அங்கித் திவார், ஜீத் கங்குலி | அங்கித் திவாரி,அரிஜித் சிங்,
பாலக் முச்சல், பிரமோத் ராவத், ஷிரேயா கோசல், துளசி குமார் | 5:02 | } |
# ஆஷிக்கி 2

## விருதுகள்

:பிலிம்பேர் விருதுகள்:
- சிறந்த இசையமைப்பாளருக்கான விருது - அங்கித் திவாரி, மிதூன், ஜீத் கங்குலி
- சிறந்த பாடகருக்கான விருது - அரிஜித் சிங்  
:ஸ்க்ரீன் விருதுகள்
- சிறந்த பாடகருக்கான விருது - அரிஜித் சிங்
- சிறந்த பாடகிக்கான விருது - ஷிரேயா கோஷல்
- சிறந்த இணையருக்கான விருதுகள் - ஆதித்யா ராய் கபூர் & சாரதா கபூர்  
:உலகளாவிய இந்திய திரைப்பட அமைப்பின் விருதுகள்
- சிறந்த இசையமைப்பாளருக்கான விருது: மிதூன், அங்கித் திவார், ஜீத் கங்குலி
- சிறந்த பாடகருக்கான விருது: அரிஜித் சிங்
- சிறந்த பாடகிக்கான விருது: ஷிரேயா கோஷல்
- சிறந்த பாடல்வரிக்கான விருது: மிதூன்
# விக்கிப்பீடியா:பங்களிப்பாளர் அறிமுகம்/அருணன் கபிலன்

**அருணன்**, காரைக்குடியில் உள்ள அழகப்பா பல்கலைக்கழகத்தில் தமிழ்த்துறை உதவிப் பயிற்றுநராகப் பணியாற்றி வருகிறார். புகைப்படக் கலையிலும், ஆவணப்படங்கள் இயக்குவதிலும் ஈடுபாடு மிக்கவர். காந்தியம், தமிழ் மற்றும் தமிழர் மரபு, வரலாறு, பண்பாடு, கலை, இலக்கியம் தொடர்பான பதிவுகளை விக்கிப்பீடியாவுக்கு அளித்து வருகிறார். தமிழ் விக்கிப்பீடியா ஊடகப் போட்டியில் தொடர் பங்களிப்பாளர் பரிசு பெற்றவர். பறம்புமலை பெருமுக்கல், ஆரோவில், சத்தியசோதனை ஆகியன இவர் உருவாக்கிய குறிப்பிடத் தகுந்த சில கட்டுரைகள்.
# இலங்கையில் மீன்பிடித்தல்

**இலங்கையில் மீன்பிடித்தல்**, இலங்கை இயற்கையான கடல் வளத்தை கொண்டுள்ளதாலும் இதை பயன்படுத்த சாதகமாக நிலை காணப்படுவதாலும் நடைபெறுகின்றது. இலங்கை தீவாக இருப்பதனாலும் இதனைச்சுற்றி நான்கு புறமும் கடல் வளம் இருப்பதாலும் இங்கு மீன்பிடி இடம்பெறுவது இலாபகரமான ஒன்றாகும்.
# இலங்கையில் மீன்பிடித்தல்

## சாதகமான நிலமைகள்

இலங்கையின் கரையோரம் 1367 கிலோ மீட்டர் நீளமானது. இங்கு கரையோர மீன்பிடி கரையிலிருந்து சுமார் முப்பது கிலோ மீட்டர் தூரத்திற்கு நடை பெறுகின்றது. ஆழ்கடல் மீன்பிடி இயந்திரப்படகுகளின் உதவியுடன் சுமார் 75 கிலோமீட்டர் தூரம் வரை இடம்பெறுகின்றது. இலங்கைக் கடலில் 80000 சதுர கிலோ மீட்டர்களில் மீன் பிடிக்கலாம்.  
இலங்கை ஒரு கண்ட மேடையில் அமைந்திருப்பது இங்கு மீன்பிடி சிறப்பாக இடம்பெற பேருதவியாக உள்ளது. இந்தக் கண்டமேடை கரையிலிருந்து சுமார் 15 கி.மீ. தொடக்கம் 30 கி.மீ. வரை நீண்டிருக்கிறது. இந்தக்கண்ட மேடை தென்புறத்தில் ஒடுங்கியதாகவும் வடக்கே விரிந்ததாகவும் காணப்படுகின்றது. கண்ட மேடையின் அடித்தளங்கள் சூரிய வெப்பத்தை போதுமான அளவு பெறுவதால், இது மீன்கள் வாழ ஏற்ற இடமான பிளாங்ரன் போன்ற உணவுகளைக் கொண்டுள்ளது. இந்தக் கண்ட மேடை மீன்கள் இனப்பெருக்கம் செய்ய ஏதுவான வெப்பத்தையும் மறைந்து வாழத்தக்க சூழ்நிலைகளையும் கொண்டுள்ளது.
# ரிங்வூடைட்டு

**ரிங்வூடைட்டு** (Ringwoodite) என்பது நீர் வளம் கொண்ட கனிமப்பொருள் ஆகும். வேறு ஒரு கனிமப் பொருள் பற்றி ஆய்வில் ஈடுபடும்போதே இது எதிர்பாராத விதமாக கண்டு பிடிக்கப்பட்டது. இது மூடகத்தின் இடையில், அதாவது 525 தொடக்கம் 660 கிலோமீற்றருக்கு இடையில் உள்ள ஆழத்தில் கண்டுபிடிக்கப்பட்டது. பூமியின் மேற்பரப்பிலிருந்து 660 கி.மீ. ஆழத்தில் உருவான வைரத்தை நுட்பங்களைப் பயன்படுத்தி பகுப்பாய்வு செய்த போது அதில் இருந்த வேதியியல் பொருட்களில் அதிக அளவில் ரிங்வூடைட்டு இருப்பது கண்டறியப்பட்டது. இதன் மொத்த நிறையில் 1.5 சதவீதம் நீர் உள்ளது. இந்நீர் திரவமாக அன்றி ஹைரொக்சைட்டு அயனாகவே காணப்படுகின்றது. இக்கனிமப்பொருள் பிரேசிலில் கண்டுபிடிக்கப்பட்டது.  
பன்னாட்டு கனிமவியல் சங்கம் ரிங்வூடைட்டு Rgd என்ற குறியீட்டால் அடையாளப்படுத்துகிறது
# ராலேகாண் சித்தி

**ராலேகாண் சித்தி** இந்தியாவின் மஹாராஷ்டிரா மாநிலத்தின் அஹமத்நகர் மாவட்டத்திலுள்ள பார்னெர் வட்டத்திலுள்ள ஒரு சிற்றூர் ஆகும். இக்கிராமம் பூனே நகரிலிருந்து 87 கி.மீ. தொலைவில் அமைந்துள்ளது. 982.31 ஹெக்டேர் பரப்பளவு கொண்டது இந்த கிராமம். சுற்றுச்சூழல் பாதுகாப்பிற்கு இவ்வூர் சிறந்த உதாரணமாகக் கருதப்படுகிறது. மரம் நடுதல், மண் அரிப்பைத் தடுக்க தடுப்பணைகள் கட்டுவது, மழை நீரை சேமிக்க வாய்க்கால் அமைப்பது போன்ற பல பணிகளை இக்கிராமத்து மக்கள் செய்துள்ளனர். சூரியமின் தகடுகள், காற்றாலை மற்றும் சமூகக் கழிப்பிடங்களில் இருந்து பெறப்படும் உயிரிவாயு போன்ற புதுப்பிக்கத்தக்க சக்திகளை கொண்டு தேவையான மின்சாரத்தை இந்த கிராமத்திலேயே தயாரிக்கின்றனர். இந்த கிராமம் ஒரு முன்மாதிரி கிராமமாகக் கருதப்படுகிறது.  
புதுப்பிக்கத்தக்க எரிசக்திகளிலிருந்து மின்சாரம் தயாரிப்பதே இந்த கிராமத்தின் மிகப்பெரிய சாதனையாகக் கருதப்படுகிறது. இக்கிராமத்திலுள்ள தெருவிளக்குகள் அனைத்திலும் சூரியமின் தகடுகள் பொருத்தப்பட்டு, அதிலிருந்து பெறப்படும் மின்சாரத்திலேயே இயங்குகின்றன. இந்த கிராம பஞ்சாயத்தின் தலைவரே கிராமத்தை வழிநடத்துகிறார்; அவர் மக்களால் *சர்பஞ்ச்* என்று அழைக்கப்படுகிறார்.
# ராலேகாண் சித்தி

## மக்கள் வகைப்பாடு

2001 ஆம் ஆண்டு கணக்கெடுப்பின்படி இந்த கிராமத்தில் 394 குடும்பங்கள் வசித்து வருகின்றன. அன்றைய நிலவரத்தின்படி இந்த கிராமத்தின் மக்கள்தொகை 2306 (1265 ஆண்கள் மற்றும் 1041 பெண்கள்).
# ராலேகாண் சித்தி

## நீர்வடிகால் மேம்பாடு

1975 ஆம் ஆண்டு இக்கிராமம் வறட்சியால் கடுமையாக பாதிக்கப்பட்டது. அதன் காரணமாக இங்கு ஏழ்மை மற்றும் கள்ளச் சாராயப் புழக்கம் மிக அதிகமாக இருந்து வந்தது. இக்கிராமத்தின் நீர்தேக்கத் தொட்டி பழுதடைந்து நீர் கசிந்ததால் அதில் நீரை சேமிக்க இயலவில்லை. எனவே புதிய வடிகால் தொட்டி கட்டும் வேலைகள் துவங்கப்பட்டது. அன்னா ஹசாரே இப்பணியில் கிராம மக்களையும் ஈடுபடுமாறு ஊக்கப்படுத்தினார். இப்பணி நிறைவடைந்ததும் அப்பகுதியில் இருந்த ஏழு கிணறுகள் கோடையிலும் முதன்முறையாக நிரம்பின.  
தற்போது ராலேகாண் சித்தியில் ஆண்டு முழுவதும் தண்ணீர் உள்ளது. மேலும் இந்த கிராமத்தில் ஒரு தானிய சேமிப்புக் கிடங்கு, ஒரு பால் சேமிப்பகம் மற்றும் ஒரு பள்ளியும் உள்ளன. வறுமை முற்றிலுமாக அகற்றப்பட்டுவிட்டது.
# ராலேகாண் சித்தி

## முன்மாதிரி கிராமம்

ராலேகாண் சித்தி வறண்ட பகுதியில் அமைந்த மிக மோசமான மற்றும் ஏழ்மையான கிராமம் என்ற நிலையில் இருந்து மிகவும் வளமான கிராமமாக மாற்றம் அடைந்ததாக உலக வங்கிக் குழுமம் அங்கிகரித்துள்ளது. ராலேகாண் சித்தி 25 வருடங்களாக, உள்ளூர் பொருளாதாரத்தை கொண்டே இயற்கை வளங்களை சீரமைக்க முடியும் என்பதில் தேசத்திற்கே ஒரு முன்மாதிரியாகத் திகழ்கிறது.
# ராலேகாண் சித்தி

## அன்னா ஹசாரே

இந்த கிராமத்தின் தலைவரான, இந்திய சமூக ஆர்வலர் அன்னா ஹசாரே, இந்த கிராமத்தின் முன்னேற்றத்திற்குக் காரணமாக கருதப்படுகிறார். தனது கிராமத்தை முன்மாதிரி கிராமமாக மாற்றிய சாதனைக்காக இந்திய அரசு அவருக்கு 1992 ஆம் ஆண்டு பத்ம பூஷண் விருது வழங்கி கவுரவித்தது.
# சித்தர்காடு

**சித்தர்காடு** மயிலாடுதுறை மாவட்டம் மயிலாடுதுறை ஊராட்சி ஒன்றியத்தைச் சேர்ந்த சிற்றூராட்சி ஆகும். இந்த ஊராட்சியில் கி. பி.13-ஆம் நூற்றாண்டு கால சிவத் தலம் உள்ளது. இந்த சிவத்தலத்தில் **"சீகாழி சிற்றம்பல நாடிகள் சுவாமிகள்"** ஜீவசமாதி உள்ளது.
# சித்தர்காடு

## சிறப்பு

13ஆம் நூற்றாண்டில் வாழ்ந்த **சீகாழி சிற்றம்பல நாடிகள்** சுவாமிகளும், அவரது சீடர்களும் ஒரே நாளில், ஒரே சமயத்தில் ஜீவசமாதி ஆகியுள்ளனர். தமிழ் நாட்டில் பல ஜீவசமாதி அமைந்து இருந்தாலும், ஒரே நாளில், ஒரே சமயத்தில் ஜீவசமாதி ஆகியுள்ள நிகழ்வு இங்கு மட்டுமே என்பதுதான் இதன் சிறப்பு. இக்கோயில் கருவறையின் சுவரில் இது குறித்த கல்வெட்டும், 63 சிவலிங்கமும் வடிக்கப்பட்டுள்ளது.
# சித்தர்காடு

## சிறப்பு

### கண்ணப்பர் தொடர்பு

63 பேரும் சமாதி அடைந்த நேரத்தில் தனக்கு ஒரு இடம் ஒதுக்கப்படவில்லையே என வருந்திய கண்ணப்பர், தவச்சுவை அறிந்துவந்துள்ளேன், என்னையும் ஏற்று அருள வேண்டும் என்று தனது குருவை நினைத்து வேண்டி ஓர்பெண்பா பாடியதாகவும், அப்போது சமாதி பிளந்து வெளிப்பட்ட சிற்றம்பல நாடிகள், தனது சீடன் கண்ணப்பரை தன் மடியில் அமர்த்தி, கண்ணப்பரை தன்னுடன் இரண்டறக் கலக்கச் செய்து மீண்டும் ஜீவசமாதி ஏற்றார் என்பதும் ஐதீகம்.
# சித்தர்காடு

## சிறப்பு

### அமைவிடம்

மயிலாடுதுறை தொடருந்து சந்திப்பிலிருந்து மேற்கில் சுமார் ஒரு கி. மீ. தொலைவில் இந்த ஜீவசமாதி அமைந்து உள்ளது. இந்த ஜீவசமாதி அமைந்துள்ள இடமே பிரம்மபுரீஸ்வரர் கோயில் எனும் சிவதலமாகும்.
# சித்தர்காடு

## சிறப்பு

### பூஜைகள்

சித்தர்கள் 64 பேரும் முத்தி பெற்ற சித்திரை மாத திருவோணம் நட்சத்திர தினத்தில், இக்கோயிலில் ஆண்டுதோறும் சிறப்பாக குருபூஜை நடத்தப்படுகிறது. இதைத்தவிர, மாதம் தோறும் பௌர்ணமி தினத்தில் சிறப்பு பூஜைகளும், தின பூஜைகளும் நடத்தப்படுகின்றன.
# சித்தர்காடு

## சிறப்பு

### பராமரிப்பு

இந்தக் கோயில் இந்து சமய அறநிலையத்துறையின் கட்டுப்பாட்டில் இருந்தாலும், தருமபுர ஆதீனத்தின் பராமரிப்பில் உள்ளது.
# சீனிவாசன் நடராஜன் (ஓவியர்)

**சீனிவாசன்** இந்தியாவின் தமிழகத்தைச் சேர்ந்த ஓர் ஓவியர் மற்றும் கலை இலக்கிய ஆளுமை உடையவர்; கலைமாமணி விருது பெற்றவர்.
# சீனிவாசன் நடராஜன் (ஓவியர்)

## பிறப்பும் படிப்பும்

1972 ஆம் ஆண்டில் பழைய தஞ்சாவூர் ஜில்லா, ராஜமன்னார்குடியில் ஒரு பாரம்பரியம் மிக்க விவசாயக் குடும்பத்தில் பிறந்தார்.
சிறுவனாக இருக்கும்போதே ஓவியத்தில் அவருக்கு நாட்டம் இருந்தது.
.
சென்னை கலை மற்றும் கைவினைக் கல்லூரியில், சென்னைப் பல்கலைக்கழகத்தின் பொறியியல் புலத்தில் **BFA** பயின்றார். பொது நிர்வாகத்தில் M.A., M.Phil., பட்டமும் பெற்றுள்ளார்.
மேலும், திருவாவடுதுறை ஆதீனத்தில் மூன்று வருடங்கள் சைவ சித்தாந்தம் பயின்று, **சித்தாந்த ரத்தினம்** எனும் பட்டம் பெற்றுள்ளார்.
அதனால், அவருடைய ஒவியங்கள் சைவ சமய சிந்தனை சார்ந்தவையாக இருக்கின்றன.
# சீனிவாசன் நடராஜன் (ஓவியர்)

## பணிகள், விருதுகள்

இவருடைய கலை படைப்புகள் 2016-17 ம் ஆண்டிற்கான மாநில அளவில் மரபு வழி மற்றும் நவீன பாணி கலைக்காட்சி - விருதுக்கு தேர்வு பெற்றுள்ளது.
சீனிவாசன் தொடக்கக் காலத்தில் வண்ண ஓவியங்களிலும் கோட்டுச் சித்திரங்களிலும் அழகியலைப் படைத்தார்.
அவருக்கென்று தனியாக ஒரு பாணி இருந்தது. கணிணி வரைகலை வாயிலாக, டிஜிட்டல் ஒவியங்களாக,
அவர் தனது படைப்புகளை உருவாக்கினார்.
இவர் கலைப் படைப்புகளுக்காகவும், சமூகப் பணிகளுக்காகவும் விருதுகளைப் பெற்றிருக்கிறார்.
சிறந்த ஒவியருக்காக,அவருக்கு தமிழக அரசின் மிக உயரிய விருதான, கலைமாமணி விருது , 2009 ம் ஆண்டு வழங்கப்பட்டது.
நாட்டு நலப்பணித்திட்ட அலுவலர் (சிறப்பு) விருது, 2004 ம் ஆண்டு வழங்கப்பட்டது.
தற்பொழுது, அண்ணா பல்கலை கழகத்தில், கட்டிடக்கலை மற்றும் திட்டமிடல் துறையில் பணிபுரிகிறார்.
# சீனிவாசன் நடராஜன் (ஓவியர்)

## பிற துறை ஈடுபாடு

எழுத்து ஆர்வம் மிக்கவர்.  
- இயக்கங்களின் வீழ்ச்சியும் தனிமனித உரையாடல்களின் எழுச்சியும்
- அஞ்சலி: சிற்பி எஸ்.நந்தகோபால் - இந்தியாவின் சிற்ப முகம்
- நாவல் விடம்பனம்: வண்ணங்களிலிருந்து வார்த்தைகளுக்கு ஒரு பயணம்
- இவர் எழுதிய **"விடம்பனம்"** - புனைவு நூல், காலச்சுவடு பதிப்பதகத்தாரால் வெளியிடப்பட்டுள்ளது
- தனது மெய்ப்பொருள் பதிப்பகத்தின் மூலம், இரு தமிழ் கவிதை புத்தகங்கள்(மின் புறா கவிதைகள், Braille-ல் உறையும் நகரம்) பதிப்பித்துள்ளார். இப்புத்தகங்களை,மேதகு தமிழக ஆளுநர் ரோசையா அவர்கள் 20.12.2014 அன்று வெளியிட்டுள்ளார்.
- தனது சிந்தனைகளை, தொடர்ந்து தமிழில் பதிவு செய்து வருகிறார்.
- **மெய்ப்பொருள்** எனும் கலை இலக்கியப் பத்திரிகை துவக்கினார்.
- **நம்மோடுதான் பேசுகிறார்கள்** எனும் நூலை இணை ஆசிரியராக எழுதியுள்ளார்.
- ஐம்பது ஆண்டு பாரம்பரிய மிக்க **கணையாழி** இதழின் ஆசிரியர் குழுவில் இணைந்து பணியாற்றி அண்மையில் இணை ஆசிரியராக இருக்கிறார்.
- தமிழ்த் தொலைக்காட்சிகளில், நேர்காணல்களில் கலந்துகொள்கிறார்
# சீனிவாசன் நடராஜன் (ஓவியர்)

## சீனிவாசனைப்பற்றிய தமிழ் கட்டுரைகள்

- *நிறங்களால் எழுதிய கவிதைகள்* – எழுத்தாளர் பாவண்ணண்
- *டிஜிட்டல் சித்திரங்கள்* - வெங்கட் சாமிநாதன்
- *ஒரு புதிய வருகை ஒரு புதிய கலைப்பொருளுடன்* - வெங்கட் சாமிநாதன்
- *தொன்மங்களை டிஜிட்டல் வழி மீட்டெடுக்கும் கலைஞன் * – எழுத்தாளர் ரவி சுப்ரமணியன்
# சீனிவாசன் நடராஜன் (ஓவியர்)

## சமூக சிந்தனை

சீனிவாசன், நுண்கலை பல்கலைக்கழகம் தேவை என்ற கட்டுரையை **அமுதசுரபி ** இதழில் 2005 ஆம் ஆண்டு எழுதினார்.
2013 ஆம் ஆண்டு தமிழ்நாடு இசை மற்றும் நுண்கலைப் பல்கலைக்கழகம்,தமிழக அரசால் தோற்றுவிக்கப்பட்டு, அவருடைய சிந்தனை, உண்மையானது..
அழிந்து வரும் செவ்வியல் மற்றும் தொல்லியல் கலைகளை பாதுகாப்பதற்காக, மூன்று நண்பர்களுடன் இணைந்து கலைகள் பாதுகாப்பு இயக்கம் ஒன்றைத் துவங்கியிருக்கிறார்.நாட்டு நலப்பணித்திட்டத்திலும் ஆர்வமுடையவர்
# சீனிவாசன் நடராஜன் (ஓவியர்)

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# எம்மா ஸ்டோன்

**எம்மா ஸ்டோன்** (*Emma Stone*) என்ற தொழிற்பெயர் கொண்ட **எமிலி ஜீன் ஸ்டோன்** (பிறப்பு: நவம்பர் 6, 1988) அமெரிக்க நாட்டு நடிகை, விளம்பர நடிகை மற்றும் குரல் நடிகை ஆவார். இவர் சாம்பிலாண்ட், தி அமேசிங் ஸ்பைடர் - மேன் போன்ற திரைப்படங்களில் நடித்து புகழ்பெற்றவர்.
# தஞ்சை சீனிவாசன் பிள்ளை

**தஞ்சை சீனிவாசன் பிள்ளை** (1846-1928) புகழ் வாய்ந்த வழக்குரைஞராகவும் தமிழ் அறிஞராகவும் விளங்கியவர்.தமிழ் வரலாறு என்னும் நூலை இரண்டு தொகுதிகளாக எழுதி வெளியிட்டவர்.
# தஞ்சை சீனிவாசன் பிள்ளை

## பிறப்பு,கல்வி,பணி

சீனிவாசன் பிள்ளை பிறந்த ஊர் அரியலூருக்கு அருகில் உள்ள கீழப்பழுவூர் ஆகும். அவர் தந்தை சிவசிதம்பரம் பிள்ளை ஒரு இரத்தின வணிகர் ஆவார். தொடக்கக் கல்வியை கீழப் பழுவூரிலும் கல்லூரிப் படிப்பை கும்பக்கோணம் கல்லூரியிலும் முடித்தார்.பின்னர் சட்டக் கல்வியும் படித்து வழக்கறிஞர் ஆனார்.  
திருச்சிராப்பள்ளி மாவட்ட ஆட்சியர் அலுவலகத்தில் எழுத்தராகப் பணி செய்தார். நாகப்பட்டினத்திலும் தஞ்சையிலும் வழக்குரைஞராகப் பணியாற்றினார். தஞ்சை நகரவைத் தலைவராக மூன்று முறை தேர்ந்தெடுக்கப் பட்டு அப்பதவியை வகித்தார்.
# தஞ்சை சீனிவாசன் பிள்ளை

## தமிழ்ப் பணி

தமிழ் இலக்கியங்களையும் கல்வெட்டு செப்பேடு ஓலைச்சுவடி ஆகியனவற்றைப் படித்தார்.நன்னூல், திருக்குறள், திருக்குறளின் பரிமேலழகர் உரை ஆகியவற்றை ஆழமாகப் படித்து மனனம் செய்தார். இங்ஙனம் தமிழ்ப் புலமையை வளர்த்துக் கொண்ட சீனிவாசன் பிள்ளை 'தமிழ் வரலாறு' என்னும் நூலை இரண்டு பகுதிகளாக எழுதி வெளியிட்டார்.முதல் பகுதியில் தமிழ் மொழி பற்றியும் இரண்டாம் பகுதியில் சங்க காலம் முதல் சமய எழுச்சிக் காலம் வரை தமிழ் இலக்கிய வரலாற்றை எழுதினார். தமிழ் இலக்கிய வரலாற்று நூல்களில் முதன்மையான நூலாகவும் தமிழில் வெளிவந்த முதல் நூலாகவும் 'தமிழ் வரலாறு' விளங்குகின்றது. கும்பக்கோணம் கல்லூரியில் தமக்குத் தமிழ் இலக்கியம் பயிற்று வித்த தியாகராசச் செட்டியாரை மிகவும் மதித்து நினைவு கூர்ந்து அவருக்கு இந்நூலை காணிக்கையாக்கினார்.மேலும் தமிழ் வரலாறு தொடர்பான பல குறிப்புகளை இரு பெட்டிகளில் போட்டு இருந்தார்.அப்பெட்டிகளை ஒரு திருடன் வீட்டில் நுழைந்து தூக்கிச் சென்று விட்டக் காரணத்தால் தமிழ் வரலாற்றின் மீதி இரண்டு பகுதிகளை வெளியிட முடியாமல் போனது. நாவலர் சோமசுந்தர பாரதியார் தி.ரு வி.க உ.வே சா போன்ற தமிழ் அறிஞர்களுடன் நட்பு பூண்டு அன்பு பாராட்டி வந்தார்.
# தஞ்சை சீனிவாசன் பிள்ளை

## பிற பொதுப் பணிகள்

புகழ் பெற்ற தஞ்சை சரசுவதி மகால் நூலகத்தைச் சென்னைக்கு
மாற்றுவதாக இருந்த முயற்சியை முறியடித்து தஞ்சையிலேயே அந்நூலகம் இருக்குமாறு செய்தார்.
தஞ்சையில் கூட்டுறவு வங்கி ஒன்றை உருவாக்கினார்.மேலும் தஞ்சாவூர் பெர்மனண்டு வங்கி, மர்ச்சண்டு வங்கி ஆகியவற்றையும் தோற்றுவித்தார்.  
தமக்கு உரிமையான நிலத்தில் ஒரு முருகன் கோவிலைக் கட்டினார்.அங்கேயே பூச் சந்தை ஒன்றை அமைத்து பொது மக்களுக்கு வழங்கினார்.  
அன்னிபெசண்டு அம்மையார் தஞ்சைக்கு வருகை புரிந்த போது தாம் கட்டிய கட்டடத்திற்குப் பெசண்டு இல்லம் என்று பெயர் சூட்டி அன்னி பெசண்ட்டு அவர்களைக் கொண்டே அக்கட்டடத்தைத் திறக்கச் செய்தார் காந்தியடிகள் தி.ரு .வி.க. அன்னி பெசண்ட்டு,வி,எசு சீனிவாச சாத்திரி போன்ற தலைவர்கள் சீனிவாசன் பிள்ளையின் மாளிகை இல்லத்தில் தங்கியுள்ளார்கள்.காந்தியடிகள் ஆட்டுப் பால் குடிக்கும் பழக்கம் உள்ளவராக இருந்ததால் சீனிவாசன் பிள்ளை தம் வீட்டில் இரண்டு ஆடுகளை வாங்கி வைத்திருந்தார்.  
மிகுந்த செல்வந்தரான சீனிவாசன் பிள்ளை 'பிரம்மஞானசவை' நெறியில் ஒழுகி சாதி மதம் பூசை சடங்கு போன்றவற்றை ஒதுக்கி மக்கள் தொண்டு செய்து 1928 ஆம் ஆண்டில் மறைந்தார்.
# தஞ்சை சீனிவாசன் பிள்ளை

## சான்று

செம்மொழிச் செம்மல்கள்-2 (ஆசிரியர் முனைவர் பா. இறையரசன், தமிழ்மண் பதிப்பகம்,சென்னை)
# பாலு மலர்வண்ணன்

**பாலு மலர்வண்ணன்** (ஆங்கிலம்:Balu Malarvannan) என்பவர் ஒரு திரைப்பட இயக்குநர், நாவல் எழுத்தாளர் மற்றும் பத்திரிக்கையாளர் ஆவர்.
# பாலு மலர்வண்ணன்

## வரலாறு

தமிழ் நாடு, திருவாரூர் மாவட்டம், திருத்துறைப்பூண்டி அருகே உள்ள வடசங்கந்தி கிராமத்தைச் சேர்ந்தவர் பாலு மலர்வண்ணன். இவரது தந்தை பெயர் கோபாலகிருஷ்ணன், தாயார் பெயர் பாப்பாத்தி அம்மாள். இவருக்கு சண்முகசுந்தரம் நமசிவாயம் என்கிற இரு சகோதரர்களும், வைரக்கண்ணு, ராஜலட்சுமி என்கிற இரு சகோதரிகளும் உள்ளனர். மேலும் இவர் எம்பதுக்கும் மேற்பட்ட சிறுகதைகள், பத்துக்கும் மேற்பட்ட நாவல்கள் எழுதி உள்ளார். ராசாத்தி என்கிற சின்னத்திரை இயக்கியுள்ள இவர், ஒத்த வீடு என்கிற திரைப்படத்தையும் இயக்கி உள்ளார். அடுத்து பையன் என்கிற திரைப்படத்தை இயக்கி வருகின்றார்.
# பாலு மலர்வண்ணன்

## வெளியிணைப்பு

பாலு மலர்வண்ணன் வலைப்பதிவு
# ஆரசீபோ தகவல்

**ஆரசீபோ தகவல்** (*Arecibo message*) என்பது 1974 நவம்பர் 16 ம் தேதி 25000 ஒளி ஆண்டுகள் தொலைவில் உள்ள கிளஸ்டர் M13 என்ற நட்சத்திரங்களுக்கு அனுப்பப்பட்ட செய்தியாகும். இந்த செய்தி மூன்று நிமிடங்கள் நீடித்து வானில் அனுப்பப்பட்டது. 210 பைட் (1679 பிட்)அளவுள்ள குறுஞ்செய்தி ஒன்று 2380 MHz அதிர்வெண்ணில் பரிமாறப்பட்டது. 1679 என்பதை 73 x 23 என்ற வரிசை (array) அமைப்பில் எழுத முடியும் என்பதால் ஏலியன்கள் இந்த செய்தியை படத்தில் வரைந்து பார்க்கும் போது இடது பக்கத்தில் உள்ள உருவம் கிடைக்கும்.  
இதில் உள்ள செய்திகள் பிராங்க் டிரேக் (Frank Drake) மற்றும் கார்ல் சேகன் (Carl Sagan) என்பவர்களால் எழுதப்பட்டன. அந்தப் படத்தில் கீழ்வரும் செய்திகள் இடம்பெற்றுள்ளன.  
1. எண்கள் 1 முதல் 10 (பைனரியில்)
1. டி.என்.ஏ(DNA) மூலக்கூறை உருவாக்கும் ஹைட்ரஜன், ஆக்சிஜன், கார்பன், நைட்ரஜன், பாஸ்பரஸ் இவற்றின் அணு எண்கள்
1. குளுகோசின் வேதியியல் வாய்ப்பாடு
1. டி.என்.ஏ-வின் ஏணி போன்ற சுருள் வடிவம்
1. மனிதனின் உருவம் (ஆண்)
1. சூரிய மண்டலத்தின் உருவம்
1. ஆரஷீபோ சமிக்ஞையை அனுப்பிய தொலைநோக்கியின் படம்  
இந்த செய்தி விடையை எதிர்நோக்கி அனுப்பப்படவில்லை என்றாலும் பிரபஞ்சத்தில் நம் இருப்பை அறிவிக்கும் ஒரு சிறு முயற்சியாகும்.
# விக்கிப்பீடியா:பங்களிப்பாளர் அறிமுகம்/கி. கார்த்திகேயன்

**கி. கார்த்திகேயன்**, விருத்தாசலத்தைச் சேர்ந்தவர். தற்போது சென்னையில் கணினி மென்பொறியாளராகப் பணியாற்றுகிறார். சூன் 2010 முதல் தமிழ்விக்கிப்பீடியாவில் கட்டுரையாக்கம், பராமரிப்புப் பணிகளில் பங்களித்து வருகிறார். மேரி கோம், தாமஸ் பாரி, பாஸ் லினக்ஸ், தி ஸ்டோரி ஆஃப் இந்தியா, ஜி. ராமநாதன், கென் தாம்ப்சன், ஆரோக்கியசாமி பவுல்ராஜ், பள்ளிக்கரணை சதுப்புநிலம் முதலியவை இவர் பங்களித்த குறிப்பிடத்தக்க கட்டுரைகளில் சில.
# பாய்ஸ் ஓவர் பிளவர்ஸ்

**பாய்ஸ் ஓவர் ஃப்ளவர்ஸ்** என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை ஜான் கி-சாங் என்பவர் இயக்கியுள்ளார். இந்த தொடரில் கு ஹே-சன், லீ மின் ஹோ, கிம் ஹ்யுன்-ஜூங், கிம் பூம், கிம் ஜோன் உள்ளிட்ட பலர் நடித்துள்ளனர்.  
இந்த தொடர் 5 ஜனவரி 2009ஆம் ஆண்டு முதல் 31 மார்ச் 2009ஆம் ஆண்டு வரை தென் கொரியா நாட்டு நேரப்படி திங்கள் மற்றும் செவ்வாய் இரவு 21:55 மணிக்கு ஒளிபரப்பாகி 25 அத்தியாயங்களுடன் நிறைவடைந்தது.
# பாய்ஸ் ஓவர் பிளவர்ஸ்

## தமிழில்

இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 12 மே 2014ஆம் ஆண்டு முதல் 30 ஜூன் 2014ஆம் ஆண்டு வரை திங்கள் முதல் வெள்ளி வரை தினமும் இரவு 7 மணிக்கு புதுயுகம் தொலைக்காட்சியில் ஒளிபரப்பானது.
# பாய்ஸ் ஓவர் பிளவர்ஸ்

## நடிகர்கள்

- கு ஹே-சன்
- லீ மின் ஹோ
- கிம் ஹ்யுன்-ஜூங்
- கிம் பூம்
- கிம் ஜோன்
# பாய்ஸ் ஓவர் பிளவர்ஸ்

## மதிப்பீடுகள்

| அத்தியாயங்கள் # | தொடக்க ஒளிபரப்பின் திகதி | சராசரி பார்வையாளர்கள் பங்கு |
| --- | --- | --- |
# வார்ப்புரு:தகவல்ப்பெட்டி தீவுகள்

}}  
| image = }
| caption = }  
| image2 = }
| caption2 = }  
| headerstyle = background-color: #cef2e0  
| label1 = Etymology
| data1 = }  
| header2 = <includeonly>Geography</includeonly>  
| label3 = Location
| data3 = }  
| label4 = Coordinates
| data4 = }  
| label5 = Archipelago
| class5 = note
| data5 = }  
| label6 = Adjacent bodies of water
| data6 = }  
| label7 = Total islands
| data7 = }  
| label8 = Major islands
| data8 = }  
| label9 = Area
| data9 = | sqmi = }} | m2 = }} | sqft = }} | ha = }} | acre = }} }}}}  
| label10 = Area rank
| data10 = }  
| label11 = Length
| data11 = | mi = }} | m = }} | ft = }} }}}}  
| label12 = Width
| data12 = | m = }} | ft = }} }}}}}}  
| label13 = Coastline
| data13 = | mi = }} | m = }} | ft = }} }}}}  
| label14 = Highest&nbsp;elevation
| data14 = | ft = }} }}}}  
| label15 = Highest&nbsp;point
| data15 = }  
| header21 =  
| data22 =  
| label23 = }
| data23 = }  
| label24 = }
| data24 = }  
| label25 = }
| data25 = }  
| label26 = }
| data26 = }  
| label27 = }
| data27 = }  
| label28 = Capital city
| data28 = }  
| label29 = Largest city
| data29 = }  
| label30 = }
| data30 = }  
| data31 =  
| label32 = }
| data32 = }  
| label33 = Capital city
| data33 = }  
| label34 = Largest city
| data34 = }  
| label35 = }
| data35 = }  
| data36 =  
| label37 = }
| data37 = }  
| label38 = Capital city
| data38 = }  
| label39 = Largest city
| data39 = }  
| label40 = }
| data40 = }  
| data41 =  
| label42 = }
| data42 = }  
| label43 = Capital city
| data43 = }  
| label44 = Largest city
| data44 = }  
| label45 = }
| data45 = }  
| data46 =  
| label47 = }
| data47 = }  
| label48 = Capital city
| data48 = }  
| label49 = Largest city
| data49 = }  
| label50 = }
| data50 = }  
| data51 =  
| label52 = }
| data52 = }  
| label53 = Capital city
| data53 = }  
| label54 = Largest city
| data54 = }  
| label55 = }
| data55 = }  
| data56 =  
| label57 = }
| data57 = }  
| label58 = Capital city
| data58 = }  
| label59 = Largest city
| data59 = }  
| label60 = }
| data60 = }  
| data61 =  
| label62 = }
| data62 = }  
| label63 = Capital city
| data63 = }  
| label64 = Largest city
| data64 = }  
| label65 = }
| data65 = }  
| data66 =  
| label67 = }
| data67 = }  
| label68 = Capital city
| data68 = }  
| label69 = Largest city
| data69 = }  
| label70 = }
| data70 = }  
| header71 = }}}|Demographics}}  
| label72 = Demonym
| data72 = }  
| label73 = Population
| data73 = } }  
| label74 = Population rank
| data74 = |}} |out of }} }} }}  
| label75 = Density
| data75 = | sqmi = }} }}}}  
| label76 = Density rank
| data76 = }}  
| label77 = Ethnic groups
| data77 = }  
| header78 =  
| label79 = Official website
| data79 = }  
| data83 = }
}}<noinclude>  
</noinclude>
# தல்மூத்

**தல்மூத்** (*Talmud*, ; எபிரேயம்: ** "அறிவுறுத்தல், கற்றல்", செமிட்டிக் அடிப்படையில்: *(למד)* "கற்பி, படி") என்பது யூதப்போதக யூதத்தில் மைய சமய நூல்களின் ஒன்று. இது பாரம்பரியமாக "சாஷ்" (, ) என அழைக்கப்பட்டது. சாஷ் என்பது *சஷியா செடாரிம்* என்பதன் சுருக்கமாகும். இதன் அர்த்தம் "ஆறு ஒழுங்குமுறைகள்" என்பதாகும். "தல்மூத்" எனும் பதம் பொதுவாக பாபிலோனிய தல்மூத்தை குறிக்கப் பயன்பட்டாலும் இதற்கு முன் ஜெருசலேம் தல்மூத் என்ற தொகுதியும் உள்ளது.
# 613 கட்டளைகள்

**613 கட்டளைகள்** என்பது (: *டார்யாங் மிட்ஸ்வாட்*, "613 மிட்ஸ்வாட்") என்பது தோராவிலுள்ள கட்டளைகளும், யூதப்போதகர் சிம்லாயினால் தல்மூத்தின் மக்கட் 23பி-யில் பதிவு செய்யப்பட்டிருப்பதை முதலாவதாக கி.பி. 3ம் நூற்றாண்டில் குறிப்பிடப்பட்டது.  
விவிலியத்திலுள்ள இக் கொள்கைகள் சிலவேளைகளில் கட்டளைகள் எனவும், "மோசேயின் சட்டம்" எனவும், சுருக்கமாக "சட்டம்" எனவும் அழைக்கப்பட்டது. சட்டம் அல்லது கட்டளை என்பதற்கான எபிரேயச் சொல் பன்மையில் "மிட்ஸ்வாட்" (*mitzvot*) எனவும், ஒருமையில் "மிட்ஸ்வா" (*mitzvah*) எனவும் வழங்கப்படும்.
# 613 கட்டளைகள்

## வெளியிணைப்புகள்

- *Taryag*: "Origin" of 613 Commandments (Ohr Somayach)
- List of the 613 Mitzvot (Judaism 101)
- The 613 Mitzvot, According to *Sefer Hamitzvot* of Rambam (Jewish Virtual Library)
- The Above Listing of 613 Mitzvot Organized by Parsha
# மரியகிரி

**(மரியகிரி)** அல்லது **மரியாகிரி** (*Mariagiri*) இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் இருக்கும் ஒரு கிராமம் ஆகும். மரியாகிரி நாகர்கோவில்-திருவனந்தபுரம் சாலையிலிருந்து கிட்டத்தட்ட இரண்டு கிலோ மீட்டர் தொலைவில் களியக்காவிளை பேரூராட்சிக்கு அருகில் அமைந்துள்ளது.
# மரியகிரி

## புனித விண்ணேற்பு அன்னை ஆலயம்

மலங்கரை கத்தோலிக்க திருச்சபையின் மார்த்தாண்டம் மறைமாவட்டத்துக்கு உள்பட்ட விண்ணேற்பு அன்னை ஆலயம் உள்ளது. "நிதி வெட்டிக்குன்று" என்றழைக்கப்பட்ட பகுதி இன்று "மரியகிரி" என்ற பெயரில் தூய விண்ணேற்பு அன்னையின் புகழ் பாடும் திருத்தலமாக வளர்ந்துள்ளது.  
பங்கில் ஆன்ம விளக்கேற்றிய அருட்தந்தையர்கள் பட்டியல்:
| பெயர் | பங்கில் பணியாற்றிய காலம் |  |
| --- | --- | --- |
| தந்தை ஒர்மிசு | 1944 - 1948 |  |
| தந்தை அக்கிலசு | 1948 - 1956 |  |
| தந்தை அம்புரோசு | 1956 - 1960 | } |
# மரியகிரி

## பள்ளிகளும், கல்லூரிகளும்

- மலங்கரை கத்தோலிக்கக் கல்லூரி
- புனித மேரி மெட்ரிக்குலேசன் இடைநிலைப் பள்ளி
# நிதிக் கணக்கியல்

நிதிக் கணக்கியல் (Fund accounting) என்பது ஒரு கணக்கீடு முறைமை ஆகும். இம் முறைமை இலாபத்தை பார்க்கிலும் பொறுப்பை வலியுறுத்துகின்றது. இது இலாப நோக்கற்ற நிறுவனம் மற்றும் அரசாங்கங்களால் பயன்படுத்தப்படுகின்றது. இம் முறைமையின் கீழ் நிதி ஆனது சுய சமநிலை தொகுப்புக் கணக்காகும். இந்த முறைமையானது சட்டங்கள் மற்றும் விதிகள் அல்லது சிறப்புக் கட்டுபாடுகள் வரம்புகளுக்கு ஏற்ப குறிப்பிட்ட நோக்கங்களுக்காக ஒதுக்கப்பட்டுள்ளது.  
en:Fund accounting
# தேற்றாத்தீவு

**தேற்றாத்தீவு** என்பது இலங்கையின் கிழக்கு மாகாணம், மட்டக்களப்பு மாவட்டத்தில் அமைந்துள்ள ஒரு கரையோரக் கிராமம் ஆகும். இது மட்டக்களப்பு மாநகரின் தெற்கே மட்டக்களப்பு-கல்முனை பிரதான வீதியில் 24 கிலோமீற்றர் தொலைவில் அமைந்துள்ளது. இதன் கிழக்கே வங்காள விரிகுடாக் கடலும், தெற்கே களுதாவளைக் கிராமமும், மேற்கே மட்டக்களப்பு வாவியும் எல்லைகளாக அமைந்துள்ளன. இக்கிராமத்தின் பரப்பளவு ஏறத்தாழ 4,000 சதுர கிலோமீற்றர்களைக் கொண்டதாக உள்ளது.  
தேற்றாத்தீவின் புவியியல் அமைப்பு அதன் பொருளாதாரத்திற்கு பெரிதும் துணைபுரிகிறது. இங்கு இயற்கையாக அமைந்துள்ள **விவசாய வயல்கள்**, பெரியகுளம் அடங்கலாக **ஐந்து குளங்கள்** (வட்டிக்குளம் உட்பட), மேற்கே அமைந்துள்ள **மட்டக்களப்பு வாவி**, மற்றும் கிழக்கே உள்ள **கடற்கரை** ஆகியவை கிராம மக்களின் முக்கிய வாழ்வாதாரங்களாகிய **விவசாயம் மற்றும் மீன்பிடித் தொழில்களுக்கு** ஏதுவாக அமைந்துள்ளன. இந்தக் காரணிகளால், தேற்றாத்தீவு ஒரு வளமான விவசாய மற்றும் மீன்பிடி சமூகத்தைக் கொண்டுள்ளது.
# தேற்றாத்தீவு

## பெயர்க் காரணம்

**தேற்றா மரங்கள்** இப்பகுதியில் அதிகமாகக் காணப்பட்டதாலேயே, இந்த ஊருக்கு **தேற்றாத்தீவு** அல்லது **தேத்தாத்தீவு** என்ற பெயர் வந்ததாகக் கூறப்படுகிறது. இன்றும் மக்கள் இந்த ஊரை தேத்தாத்தீவு என்றும் தேற்றாத்தீவு என்றும் அழைப்பது இந்தக் காரணப் பெயரை உறுதிப்படுத்துகிறது. துரதிர்ஷ்டவசமாக, இன்று இம்மரங்கள் இங்கு அருகிவிட்டன.  
**தேற்றா** அல்லது **தேத்தா** (Strychnos potatorum) என்பது ஒரு வகையான மரமாகும். இது தமிழிலக்கியத்தில் **இல்லம்** என்றும், **தேத்தாங்கொட்டை**, **தேறு** போன்ற வேறு பெயர்களிலும் குறிப்பிடப்படுகிறது. இம்மரம் மலைக்காடுகளிலும், சமவெளிகளிலும் ஆங்காங்கே காணப்படுகிறது. இதன் பழம் மற்றும் விதை ஆகியவை மருத்துவப் பயன் கொண்டவை.  
**பிங்கல நிகண்டு** தேற்றா மரத்திற்கு **இல்லம், சில்லம், கதலிகம்** போன்ற பெயர்களைக் குறிப்பிடுகிறது. **தொல்காப்பியத்திலும்** இந்த மரம் குறிப்பிடப்பட்டுள்ளது:  
"இல்ல மரப்பெயர் விசைமர இயற்றே (தொல். 313)"  
**நற்றிணைப் பாடல்** தேற்றாமரத்தின் மலர்களை கண்ணியாகக் கட்டி தலையில் அணிந்ததாகக் கூறுகிறது:  
"குல்லை குளவி கூதளம் குவளை இல்லமொடு மிடைந்த ஈர்ந்தண் கண்ணியன் (நற். 376:5-6)"  
**கலித்தொகை இலக்கியம்** கலங்கிய நீரைத் தேற்றாங்கொட்டை தெளிய வைப்பதைப் பற்றிப் பேசுகிறது:  
"இல்லத்துக்காழ் கொண்டு தேற்றக் கலங்கிய நீர்போல் தெளிந்து" ( கலித்தொகை 142:64)  
**தேற்றாங்கொட்டை** என்ற சொல் **தேறு + அம் + கொட்டை** எனப் பிரிக்கப்படுகிறது:  
- **தேறு** - தெளிவு
- **அம்** - நீர்
- **கொட்டை** - விதை  
இது தேற்றாங்கொட்டையின் நீரைத் தெளிவுபடுத்தும் தன்மையைக் குறிப்பதாக அமைகிறது.  
அதுபோல முன்னைய காலங்களில் தேன்கதலி (தேற்றா) வாழை இக்கிராமத்தின் பல இடங்களிலும் ஆங்காங்கே காணப்பட்டது. ஆத்துடன் தீவு போன்ற தரைத்தோற்ற அமைப்பை உடையதாக இக் கிராமம் காணப்பட்டதாக அறிய முடிகின்றது.
# தேற்றாத்தீவு

## புவியியல்

மண்முனை தெற்கு எருவில் பற்று பிரதேச செயலகத்திற்குட்பட்ட தேற்றாத்தீவுக் கிராமம், பட்டிருப்பு தேர்தல் தொகுதிக்குள் உள்ளடக்கப்பட்டுள்ளது. ஆரம்பகாலம் தொட்டு 1ம் குறிச்சி, 2ம் குறிச்சி என்று பிரிக்கப்பட்டு உள்ளது. பின்னாளில் நிர்வாக நடவடிக்கைகளுக்காக பிரதேச சபையினால் தேற்றாத்தீவு தெற்கு, தேற்றாத்தீவு தெற்கு 1, தேற்றாத்தீவு தெற்கு 2, தேற்றாத்தீவு தேற்றாத்தீவு வடக்கு என்று பிரிக்கப்பட்டு அவை ஒவ்வொரு பிரிவிற்கும் ஒவ்வொரு கிராம சேவையாளர் வீதம் பணியாற்றுகின்றனர்.
# தேற்றாத்தீவு

## தேற்றாத்தீவின் குடியிருப்பு

தேற்றாத்தீவில் அமைந்துள்ள குடியிருப்பு கிராமம், **தேற்றாத்தீவு கிராமத்திற்கு மேற்கே** அமைந்துள்ளது. இது **ஆதி தேற்றாத்தீவு மக்கள் வாழ்ந்த இடமாக**க் கருதப்படுகிறது. இந்தக் குடியிருப்பு கிராமம் ஒரு **தீவு போன்று** காட்சியளிக்கிறது. கிராமத்தைச் சுற்றி முற்று முழுதாக **வயல் வெளிகளும், சிறுபற்றைக் காடுகளும், குளங்களும்** நிறைந்து ஒரு அழகான கிராமமாகத் திகழ்கிறது.  
இக்கிராமம் ஒரு **பழம்பெரும் கிராமம்** என்பதற்கு சாட்சியாக, அங்கு ஆண்டாண்டு காலமாக இருந்து வரும் **ஆதி வீரபத்திரர் ஆலயம்** விளங்குகிறது. இந்த ஆலயம் **கிழக்கு மாகாணத்தில் அரிதாகக் காணப்படும் தெய்வீக வழிபாடுகளையும், தமிழர் மரபுகளையும், தனித்துவமான சடங்கு முறைகளையும்** உள்ளடக்கிய ஒன்றாகக் காணப்படுகிறது. இது தேற்றாத்தீவின் வரலாற்றுப் பாரம்பரியத்தையும், பண்பாட்டுச் சிறப்பையும் பறைசாற்றுகிறது.  
இங்குள்ள மக்கள் பெரும்பாலும் **விவசாயம், மீன்பிடி, கால்நடை வளர்ப்பு** போன்ற தொழில்களில் ஈடுபட்டு வருகின்றனர். இந்தக் கிராமத்தில் **பாடசாலை வசதிகளோ, சுகாதார வைத்திய வசதிகளோ இல்லை**. இதனால், இக்கிராமத்தைச் சேர்ந்த மாணவர்கள் பெரும்பாலும் **தேற்றாத்தீவு மகா வித்தியாலயம் மற்றும் சிவகலை வித்தியாலயம்** ஆகியவற்றுக்குக் **கால்நடையாகவே** சென்று கல்வி கற்கின்றனர். இத்தகைய சிறப்பம்சங்களைக் கொண்ட இந்தக் கிராம மக்கள், **தேற்றாத்தீவின் ஆதிக்குடிகளாக** பார்க்கப்படுகிறார்கள்.
# தேற்றாத்தீவு

## காலநிலை

இவ்வூரில் மார்ச் மாதம் முதல் மே மாதம் வரையிலான காலப்பகுதியில் சராசரியாக 32 பாகை செல்சியசு வெப்பநிலையும், நவம்பர் தொடக்கம் பெப்ரவரி வரை அதிக மழை வீழ்ச்சி கொண்டதாக 15 பாகை செல்சியசு வெப்பநிலையும் காணப்படுகிறது. 1400 மில்லிமீற்றர் மழைவீழ்ச்சியையும் இவ்வூர் பெறுகிறது.
# தேற்றாத்தீவு

## மக்கள்

தேற்றாத்தீவுக் கிராமம் இன்றளவில் ஏறத்தாழ 6000 சனத்தொகையைக் கொண்டதாக உள்ளது. தேற்றாத்தீவின் தெற்கே 'குடியிருப்பு' எனும் சமூகத்தார் வாழ்ந்து வருகின்றனர். இவர்கள் குறிப்பிட்ட காலத்திற்கு முன்னர் அங்கு குடியேற்றப்பட்டதாக அறிய முடிகின்றது.
# தேற்றாத்தீவு

## பாடசாலைகள்

ஆரம்ப காலத்தில் இங்கு றோமன் கத்தோலிக்க பாடசாலை உருவாக்கப்பட்டது. இது 1990 இல் தேற்றாத்தீவு மகா வித்தியாலயம் என பெயர் மாற்றம் பெற்றது. அத்துடன் இங்கு தேற்றாத்தீவு சிவகலை வித்தியாலயமும், நான்கு பாலர் பாடசாலைகளும் உள்ளன.
# தேற்றாத்தீவு

## இங்குள்ள கோயில்கள்

- தேற்றாத்தீவு கொம்புச்சந்திப் பிள்ளையார் ஆலயம்
- தேற்றாத்தீவு கண்ணகி அம்மன் ஆலயம்
- தேற்றாத்தீவு வடபத்திரகாளி அம்மாள் ஆலயம்
- தேற்றாத்தீவு பால முருகன் ஆலயம்
- தேற்றாத்தீவு ஆதி விரபத்திரர் ஆலயம்
- தேற்றாத்தீவு நாகதம்மிரான் ஆலயம்
- தேற்றாத்தீவு புனித யூதா ததேயு திருத்தலம்
# தேற்றாத்தீவு

## உஷாத்துணை

https://ta.wiktionary.org/wiki/%E0%AE%A4%E0%AF%87%E0%AE%B1%E0%AF%8D%E0%AE%B1%E0%AE%BE  
தேற்றா
# கண்ணன் இசைக்குழு

**கண்ணன் இசைக்குழு** இலங்கையின் வடக்கே யாழ்ப்பாணத்தில் பிரபலமான ஓர் இசைக்குழுவாகும். “கண்ணன் கோஷ்டி” என்று இது மக்களால் அழைக்கப்பட்டது. கருநாடக இசை, பொப் இசை, மெல்லிசை, பக்தி இசை, திரையிசை, நாடக இசை என பல்திறமை கொண்ட 'இசைவாணர்' கண்ணன் என்பவரால் இக்குழு வழிநடத்தப்பட்டது.  
இவரது இசைக்குழுவில் தோல் வாத்திய கலைஞர்களாக அப்பி, பபி என்ற இரட்டையர்களும், ராதாகிருஷ்ணன் (வயலின்) , சிவபாதம் (மிருதங்கம்), கலாமணி (புல்லாங்குழல்), சந்தானம் (தபேலா), சனூன் (எக்கோடியன்) மற்றும் காந்தன், சகாதேவன் போன்ற இசைக்கலைஞர்களுடன் கிருஷ்ணமூர்த்தி, ஈழத்து சௌந்தரராஜன் என்று அழைக்கப்பட்ட பொன்னம்பலம், ஈழத்து சுந்தராம்பாள் என்று அழைக்கப்பட்ட கனகாம்பாள் சதாசிவம், நாகர்கோவில் விஜயரட்னம், அமுதன் அண்ணாமலை, ஸ்ரனி சிவானந்தன் போன்றவர்களும் இணைந்து தமது பங்களிப்பினை வழங்கிக் கொண்டிருந்தார்கள்.  
கண்ணன் இசைக்குழுவை நடத்திவந்த திரு.கண்ணன் அவர்கள் மேடை நாடகங்களுக்கு இசையமைக்கும் வாய்ப்பை பெற்று நாச்சிமார் கோவிலை சேர்ந்த “வண்ணக்கலைவாணர்” நாடகக்குழுவிற்கும், அதன் பின்னர் புகழ்பெற்ற நாடக இயக்குநர் நட்சத்திரவாசி பாலேந்திராவின் யுகதர்மம், முகம் இல்லாத மனிதர்கள், துக்ளக் போன்ற நாடகங்களிற்கும் இசையமைத்துள்ளார். இதன்பின்னர் இசையமைப்பாளர் றொக்சாமியுடன் இணைந்து இலங்கை வானொலியில் பணியாற்றினார்.
# கண்ணன் இசைக்குழு

## திரைப்படங்களில் இசையமைப்பு

தெய்வம் தந்த வீடு, கோமாளிகள், ஏமாளிகள் போன்ற ஈழத்துத் தமிழ் திரைப்படங்களுக்கு கண்ணன் இசையமைத்துள்ளார்.
# எதிர்பாராத விளைவுகள்

வில் வேட்டையாடுவதற்காக முயல்கள் அறிமுகம் செய்யப்பட்டன. ஆனால் அவற்றால் எதிர்பாராத சூழலியல் பாதிப்புகள் ஏற்பட்டன. முயல்களால் ஏற்பட்ட மண்ணரிப்பு ஓடையொன்றை படத்தில் காணலாம்.]]  
சமூக அறிவியலில் **எதிர்பாராத விளைவுகள்** (*Unintended consequences*) என்பது குறித்த நோக்குடன் ஒரு செயலை மேற்கொள்ளும் போது, எதிர்பாராது விளையும் வினைகளைக் குறிக்கும். இப்பெயர் இருபதாம் நூற்றாண்டில் சமூகவியலாளர் இராபர்ட் கே. மெர்ட்டன் என்பவரால் பரவலாக்கப்பட்டது.
# எதிர்பாராத விளைவுகள்

## வகைகள்

எதிர்பாராத விளைவுகளை மூன்று வகையாகப் பகுக்கலாம்:  
1. எதிர்பாராத நற்பயன் (நல்லூழ், எதிர்பாராத சாதக வினை)
1. எதிர்பாராத தீவிளைவு (எதிர்பார்த்த விளைவுடன் சேர்ந்து ஏற்படும்)
1. பாதக விளைவு (ஒரு செயலுக்கு எதிர்பார்த்த நல்விளைவுக்கு பதிலாக பாதகமான விளைவு ஏற்படல்)
# எதிர்பாராத விளைவுகள்

## எடுத்துக்காட்டுகள்

1. போர்க்காலத்தில் ஆழமில்லாக் கடற்பகுதிகளில் கப்பல்கள் மூழ்கடிக்கப்படுதல், பல செயற்கை பவளப் பாறைகளை உருவாக்கியுள்ளது. இந்த சூழல் மண்டலங்கள் அறிவியலாளர்களுக்கு ஆய்வுக்களங்களாகவும், சுற்றுலாப் பயணிகளுக்கு கடல் பாயும் கேளிக்கைக் களங்களாகவும் விளங்குகின்றன.
1. 1920களில் ஐக்கிய அமெரிக்காவில் மதுவிலக்கு கொண்டுவரப்பட்டது. மக்களிடையே மது அருந்தும் பழக்கத்தைக் குறைப்பதே இதன் நோக்கம். ஆனால் இதன் விளைவாக கள்ளச்சாராயம் காய்ச்சுதல், கள்ளக்கடத்தல் ஆகிய சட்டவிரோத செயல்கள் அதிகரித்தன. சிறிய மது வர்த்தகர்கள் நலிவடைந்து பெரும் குற்றக்குழுக்கள் சட்டவிரோத மதுவர்த்தகத்தில் ஆதிக்கம் செலுத்தத் தொடங்கின. போதைப் பொருட்களுக்கு எதிராக தற்போது நடைபெறும் சமரிலும் இதே போன்ற எதிர்பாராத விளைவுகள் ஏற்பட்டுள்ளன.
1. 19ஆம் நூற்றாண்டில் தியோபோல்டு மாத்தியூ என்பார் அயர்லாந்து நாட்டில் ஒரு கள்ளுண்ணாமை இயக்கத்தைத் தொட்ங்கினார். அதில் பங்கேற்ற ஆயிரக்கணக்கானோர் மது அருந்துவதில்லை என்று உறுதி பூண்டனர். ஆனால் மதுவுக்கு பதிலாக அதை விட நச்சுத்தன்மையும் தீப்பிடிக்கும் தன்மையும் கொண்ட டைஎதில் ஈத்தர் (*Diethyl ether*) எனும் வேதிப்பொருளைப் பருகத் தொடங்கினர்.
# பரடர்சோடொமஸ் மக்ரோபல்பிஸ்

**பரடர்சோடொமஸ் மக்ரோபல்பிஸ்** (Paratarsotomus macropalpis) என்பது மூட்டைப் பூச்சி இனத்தைச் சேர்ந்தது ஆகும். இது தென் கலிபோர்னியாவில் பரவலாகக் காணப்படுகின்றது. இது பாறையுள்ள பிரதேசங்களில் நடைபாதைகளில் உலா செய்யும் போது அவதானிக்கப்படுகின்றது. உடல் நீளம் அடிப்படையில் இது தரையில் மிகவும் வேகமாக ஓடும் விலங்கினம் ஆகும்.
இதனுடைய பருமன் கிட்டத்தட்ட ஒரு எள்ளை ஒத்தது ஆகும். இதனுடைய ஒரு செக்கனில் 322 உடல் நீளம் ஆகும். இதற்கு முன் உடல் நீளம் அடிப்படையில் *ஆஸ்திரேலியப் புலி வண்டு* உலக சாதனை படைத்திருந்தது. இதன் வேகம் ஒரு செக்கனுக்கு 171 உடல் நீளம் ஆகும். அதேவேளை சிறுத்தையுடைய உடல் நீளம் செக்கனுக்கு 16 ஆகும். இதேவேளை இப்பூச்சி ஓடும் வேகத்தில் ஒரு மனிதன் ஓடினானானால் அவனுடைய வேகம் மணிக்கு 2,092 கிலோ மீற்றர் ஆகும்.
# விக்கிப்பீடியா:2013 தொடர் கட்டுரைப் போட்டி/முடிவுகள்/மே, 2014

2013 தொடர் கட்டுரைப் போட்டியை முன்னிட்டு மே, 2014 மாதத்தில் நீங்கள் விரிவாக்கி முடித்த தலைப்புகளை இங்கு பதிந்து விடுங்கள். இதன் மூலம் யார் போட்டியில் முந்துகிறார், வெல்கிறார் என்பது தானாகவே தெரிந்து விடும்.  
**போட்டி விதிகள்**  
- **<big>இந்தப் பட்டியலில்</big>** உள்ள குறுங்கட்டுரைகளை 15360 பைட் அளவைத் தாண்டி விரிவாக்க வேண்டும்.
- 15360ஆவது பைட்டைச் சேர்க்கும் விக்கிப்பீடியர் அந்தக் கட்டுரையைத் தன் கணக்கில் சேர்த்துக் கொள்ளலாம்.
- 15360ஆவது பைட்டைச் சேர்த்த பிறகே உசாத்துணைகள், வெளியிணைப்புகள், நூல் பட்டியல் போன்று எளிதில் வெட்டி ஒட்டக்கூடிய பகுதிகளைச் சேர்க்க வேண்டும். அதற்கு முன்பு சேர்ப்பது யாவும் உரைப்பகுதியாக இருக்க வேண்டும். ஒவ்வொரு கட்டுரையிலும் தக்க சான்றுகள் சேர்க்க வேண்டும்.
- கட்டுரை உள்ளடக்கத்தின் தரம் வழமையான தமிழ் விக்கிப்பீடியா நடைமுறைகளுக்கு உட்பட்டு இருக்க வேண்டும்.  
**விரிவான கட்டுரைக்கான சிறப்புப் பரிசு**  
- நீங்கள் பங்களிக்கும் முன்பு அக்கட்டுரை 30720 பைட்டு அளவை மிகாமல் இருந்திருக்க வேண்டும்.
- 76800 பைட்டைச் சேர்க்கும் போது அக்கட்டுரை உங்கள் கணக்கில் வரும். **அதன்பிறகு அதை உங்கள் கையொப்பத்தோடு விரிவான கட்டுரைப்பகுதியில் இடுங்கள்.**
- போட்டிக்கு வந்த கட்டுரைகளில் மிகவும் நீளமான கட்டுரையை எழுதியவருக்கு இந்த சிறப்புப் பரிசு சென்று சேரும்.  
கட்டுரையை இங்கு முன்பதிவு செய்யலாம். முன்பதிவு கட்டாயம் இல்லை, பலர் ஒரே கட்டுரையை தவிர்க்கவே இந்த ஏற்பாடு ஆகும்.
# விக்கிப்பீடியா:2013 தொடர் கட்டுரைப் போட்டி/முடிவுகள்/மே, 2014

## புதுவைபிரபு

- 
லாத்வியா
# விக்கிப்பீடியா:2013 தொடர் கட்டுரைப் போட்டி/முடிவுகள்/மே, 2014

## ஹரீஷ் சிவசுப்பிரமணியன்

1. 
சீன நாட்காட்டி

1. நொதுமி
# விக்கிப்பீடியா:2013 தொடர் கட்டுரைப் போட்டி/முடிவுகள்/மே, 2014

## சரவணன் பெரியசாமி

- மருத்துவர்
- சூழலியல்

*உடற்கூற்றியல்
 ஏப்ரல் மாதம் விரிவாக்கப்பட்ட கட்டுரை--ஸ்ரீகர்சன் (பேச்சு) 11:11, 4 சூன் 2014 (UTC)
# விக்கிப்பீடியா:2013 தொடர் கட்டுரைப் போட்டி/முடிவுகள்/மே, 2014

## ஸ்ரீகர்சன்

1. ருவாண்டா
1. 
அறிவியல் அறிவு வழி

1. பூனை
1. இரண்டாம் சீன-சப்பானியப் போர்
1. இசுதான்புல்
# விக்கிப்பீடியா:2013 தொடர் கட்டுரைப் போட்டி/முடிவுகள்/மே, 2014

## பார்வதிஸ்ரீ

1. நிகழ்த்து கலை
# விக்கிப்பீடியா:2013 தொடர் கட்டுரைப் போட்டி/முடிவுகள்/மே, 2014

## மாதவன்

1. 
இந்தி

1. 
கைப்பந்தாட்டம்

1. உரோமைப் பேரரசு

#ஆன்டன் செக்கோவ்
அதிகளவிலான ஆங்கில உள்ளடக்கம் (பார்க்க) --ஸ்ரீகர்சன் (பேச்சு) 11:15, 4 சூன் 2014 (UTC)
# விக்கிப்பீடியா:2013 தொடர் கட்டுரைப் போட்டி/முடிவுகள்/மே, 2014

## விரிவான கட்டுரைக்கான முன்மொழிவு

1. நிகழ்த்து கலை--&#32;பார்வதிஸ்ரீ (பேச்சு) 09:09, 1 சூன் 2014 (UTC) இக்கட்டுரை போட்டி விதிப்படி 76800 பைட் அளவை எட்டவில்லை.--ஸ்ரீகர்சன் (பேச்சு) 11:07, 4 சூன் 2014 (UTC)
1. இசுதான்புல் --<span>Anton</span><font color="red"><sup>Talk</sup></font> 18:55, 9 சூன் 2014 (UTC)
:@அன்டன் அவர்களே இசுதான்புல் கட்டுரையில் ஆங்கில உள்ளடக்கங்களை நீக்கினும் அக்கட்டுரை 76800 பைட்டை தாண்டுகின்றது. நூற்பட்டியலில் எஞ்சியுள்ள நூல்கள் கட்டுரையில் பயன்படுத்தப்பட்டவை.
1. இசுதான்புல்#CITEREFQuantic2008
1. இசுதான்புல்#CITEREFMorris2010
1. இசுதான்புல்#CITEREFChandler1987
1. இசுதான்புல்#CITEREFMasters.C3.81goston2009
1. இசுதான்புல்#CITEREFWedel2000
1. இசுதான்புல்#CITEREFOxford_Business_Group2009
1. இசுதான்புல்#CITEREFOrganisation_for_Economic_Co-operation_and_Development2008
மேலுள்ள வார்ப்புருக்கள் மேலுள்ள இணைபின் மூலம் செல்கையில் நீலநிற்த்தில் highlight செய்யதுகாட்டப்படுகின்றது. **மேற்கோள்கள்** பகுதியிலுள்ள 16, 24, 25, 26, 27, 37, 39 இலக்கங்களைக்கொண்ட மேற்கோள்களச் சொடுக்கிப்பாருங்கள், நீலநிற்த்தில் highlight செய்யதுகாட்டப்படும். போட்டி முடிவை மாற்றும்படி கேட்டுக்கொள்கின்றேன்.--ஸ்ரீகர்சன் (பேச்சு) 08:18, 10 சூன் 2014 (UTC)
:அன்டன் அவர்களே முடிவுகள் பக்கத்திலும் மாற்றிவிடுங்கள்.--ஸ்ரீகர்சன் (பேச்சு) 17:24, 10 சூன் 2014 (UTC)
# விக்கிப்பீடியா:2013 தொடர் கட்டுரைப் போட்டி/முன்பதிவு/மே, 2014

2013 தொடர் கட்டுரைப் போட்டியை முன்னிட்டு மே மாதத்தில் இங்குள்ளவற்றிலிருந்து நீங்கள் விரிவாக்க விரும்பும் தலைப்புகளை இங்கு முன்கூட்டியே பதிவு செய்யலாம்.  
பல பயனர்கள் ஒரே நேரத்தில் ஒரு கட்டுரை குறித்து இரட்டிப்பு வேலை செய்ய வேண்டாம் என்பதற்காக மட்டுமே இந்த ஏற்பாடு. எந்த விக்கிப்பீடியரும் எந்தக்கட்டுரையையும் தொகுக்கலாம் என்ற வழமையான நடைமுறையை இது தடுக்காது.  
ஒரு பங்களிப்பாளர் ஒரே நேரத்தில் 10 கட்டுரைகளுக்கு மிகாமல் முன்பதிவு செய்வது வரவேற்கத்தக்கது. இது அனைவருக்கும் ஈடுபாடு தர வல்ல நல்ல தலைப்புகள் கிடைக்க வழி வகுக்கும்.  
**நடப்பு முன்பதிவுகள்** (குறிப்பு:*முடிவுற்றவற்றை இங்கு* காணலாம்.)
# விக்கிப்பீடியா:2013 தொடர் கட்டுரைப் போட்டி/முன்பதிவு/மே, 2014

## சத்யா

1. கல்லீரல்
1. தோல்
1. நுரையீரல்
1. இதயம்
1. உடற்கூற்றியல்
1. உயிரணு
1. அகச்சுரப்பித் தொகுதி
1. மனித மூளை
# சை (பாடகர்)

**பார்க் ஜே-சங்** என்ற இயற்பெயர் கொண்ட **சை** (*Psy*, பிறந்த: டிசம்பர் 31, 1977) இவர் ஒரு தென் கொரியா நாட்டு பாடகர், பாடலாசிரியர் மற்றும் இசை தயாரிப்பாளர். இவர் கங்னம் ஸ்டைல் என்ற பாடலின் மூலம் மிகவும் புகழ்பெற்றார்.
# சை (பாடகர்)

## இசை பட்டியல்

### இசைத் தொகுப்புகள்

2001: Psy from the Psycho World!
2002: Ssa2
2002: 3 Mi
2006: Ssajib
2010: PsyFive
# சை (பாடகர்)

## இசை பட்டியல்

### பிற தொகுப்புகள்

2005: Remake & Mix 18 Beon (Remix and Cover Album
2006: All Night Stand Live
# சை (பாடகர்)

## இசை பட்டியல்

### நீண்ட தொகுப்புகள்

2012: Psy 6 (Six Rules), Part 1
2014: Psy 6 (Six Rules), Part 2
# சை (பாடகர்)

## தொலைக்காட்சித் தோற்றங்கள்

| ஆண்டு | தலைப்பு | பாத்திரம் |  |
| --- | --- | --- | --- |
| 2012 | டிரீம் ஹை 2 | பயிற்சி பயிற்சியாளர் (பாகம் 5) |  |
| சூப்பர் ஸ்டார் கே4 (슈퍼스타 K4) | அவராகவே - நீதிபதி |  |  |
| சனிக்கிழமை இரவு நேரடி |  |  |  |
| 2013 | லைவ்! கெல்லி மற்றும் மைக்கேல் | அவராகவே, (இரண்டு வாரங்களுக்குள் இரண்டு நிகழ்ச்சிகள்) | } |
# சை (பாடகர்)

## திரைப்படங்கள்

| ஆண்டு | தலைப்பு | பாத்திரம் |  |
| --- | --- | --- | --- |
| 2002 | வெட் ட்ரீம்ஸ் | மாணவர் ஆசிரியர் சாக்-கூ | } |
# சை (பாடகர்)

## இசைப்படத் தோற்றங்கள்

| ஆண்டு | இசைப் படம் | கலைஞர் |  |
| --- | --- | --- | --- |
| 2003 | "애송이 "ஏசொங்கி ", (புதிய பேபி பாய்) | லேசி |  |
| 2012 | ஐஸ் கிரீம் | ஹயுனா |  |
| 2013 | டி.ஜே. Play மை சொங் | Schmoyoho | } |
# நாகப்பாம்பு விளைவு

ஒரு சிக்கலுக்கு வழங்கப்படும் தீர்வு அச்சிக்கலைத் தீர்ப்பதற்குப் பதில் அதனைத் தீவிரமடையச் செய்யுமெனில் அந்த விளைவு **நாகப்பாம்பு விளைவு** (*Cobra effect*) என அழைக்கப்படுகிறது. இது எதிர்பாராத விளைவு வகைகளுள் ஒன்றாகும். அரசியலிலும் பொருளியலிலும் தவறான தூண்டுகாரணங்களை சித்தரிக்க இப்பெயர் பயன்படுகிறது.  
இந்தியாவின் பிரித்தானியர் ஆட்சிக் காலத்தில் நடைபெற்றதாகச் சொல்லப்படும் ஒரு நிகழ்வே இப்பெயர் ஏற்படக் காரணமாகும். தலைநகர் தில்லியில் நச்சுள்ள நாகப்பாம்புகளின் எண்ணிக்கை கூடியதால் கவலை கொண்டது பிரித்தானிய அரசு. பாம்புகளைக் கொல்ல பொது மக்களை ஊக்குவித்தது. அப்படிக் கொல்லப்படும் பாம்புகளுக்காக அவர்களுக்கு வெகுமதி வழங்கப்படும் என்றும் அறிவித்தது (எண்ணிக்கை அடிப்படையில்). முதலில் இந்தத் திட்டம் நல்ல பலனைத் தந்தது - வெகுமதிக்காக மக்கள் நிறைய நாகப்பாம்புகளைக் கொன்றனர். ஆனால் சில காலத்துக்குப்பின் குறைந்த உழைப்பில் நிறைய வெகுமதி பெறுவதற்காக சிலர் நாகப்பாம்புகளை வளர்க்கத் தொடங்கினர். இது அரசுக்குத் தெரியவந்தவுடன் தன் வெகுமதித் திட்டத்தை நிறுத்திக் கொண்டது. வெகுமதி கிடைக்காததால் பாம்புகளை வளர்த்தவர்களே அவற்றைத் தப்பிக்க விட்டனர். இவ்வாறு பாம்புகளின் எண்ணிக்கையைக் குறைக்க அரசு கையெடுத்த தீர்வினால் அவற்றின் எண்ணிக்கை கூடியது. இத்தகைய பிற தீர்வுகளுக்கும் “நாகப்பாம்பு விளைவு” என்ற பெயர் ஏற்பட்டது.
# அகக்கலவுருச் சிறுவலை

**அகக்கலவுருச் சிறுவலை** என்பது, மெய்க்கருவுயிரி கலங்களில் தட்டையாக்கப்பட்ட பை வடிவிலும் குழாயுருவான பை வடிவிலும் காணப்படும் ஒற்றை மென்சவ்வால் சூழப்பட்ட கலப்புன்னங்கம் ஆகும். இவை அனேகமான மெய்க்கருவுயிரி கலங்கலினுள் காணப்படும் கலத்தக மென்சவ்வுகளின் வலையமைப்பாகும். அகக்கலவுருச் சிறுவலைகள் வெளிக் கருவுறை/ வெளிக் கரு மென்சவ்வுடன் இணைக்கப்பட்டுள்ளன. சில மெய்க்கருவுயிரி கலங்களிலும் (செங்குருதிக் கலங்கள், விந்துக் கலங்கள்), அனைத்து நிலைக்கருவிலி (புரோக்கரியோட்டா) கலங்களிலும் அகக்கலவுருச் சிறுவலை இருப்பதில்லை. இரு வகையான அகக்கலவுருச் சிறுவலைகள் உள்ளன: அவை அழுத்தமற்ற அகக்கலவுருச் சிறுவலை (RER) மற்றும் அழுத்தமான அகக்கலவுருச் சிறுவலை (SER) என்பனவாகும். இவை இவற்றின் மென்சவ்வில் இறைபோசோம்கள் பதிக்கப்பட்டுள்ளனவா/ இல்லையா என்பதை அடிப்படையாகக் கொண்டே வகைப்படுத்தப்படுகின்றன. அழுத்தமற்ற அகக்கலவுருச் சிறுவலையின் மென்சவ்வில் அதிகளவான இறைபோசோம்கள் பதிக்கப்பட்டுள்ளன. அழுத்தமான அகக்கலவுருச் சிறுவலையில் இறைபோசோம்கள் இருப்பதில்லை. RER இன் மேற்பரப்பிலுள்ள இறைபோசோம்கள் புரதங்களை உற்பத்தி செய்து RER இன் உள்ளிடத்துக்குள் அனுப்புகின்றன. RERஐ புரத உற்பத்தி அதிகளவில் நடைபெறும் ஈரற்குழியங்களில் அதிகளவில் அவதானிக்கலாம். SER கொழுப்பு உற்பத்தியுடனும், காபோவைதரேற்று அனுசேபத்துடனும் தொடர்புபட்ட கலப்புன்னங்கமாகும். இரு வகையான அகக்கலவுருச் சிறுவலைகளினதும் பொதுவான தொழில் பதார்த்தங்களின் கலத்தகக் கடத்தலாகும்.
# அகக்கலவுருச் சிறுவலை

## வகைகள்

**2**&nbsp;கரு நுண்டுளை
**3**&nbsp;அழுத்தமற்ற அகமுதலுருச் சிறுவலை (RER)
**4**&nbsp;அழுத்தமான அகமுதலுருச் சிறுவலை (SER)
**5**&nbsp;RERஇல் உள்ள இறைபோசோம்கள்
**6**&nbsp;புரதங்கள்
**7**&nbsp;செலுத்தற் புடகம்
**8**&nbsp;கொல்கி உபகரணம்
**9**&nbsp;Cis முகம்
**10**&nbsp;Trans முகம்
**11**&nbsp;கொல்கி உபகரணத்தின் *தொட்டி*]]
# அகக்கலவுருச் சிறுவலை

## வகைகள்

### அழுத்தமற்ற அகக்கலவுருச் சிறுவலை

இதன் மென்சவ்வு பல இறைபோசோம்களைக் கொண்டிருக்கும். இவை அனேகமாத் தட்டையான பையுருவிலேயே காணப்படும். இவற்றால் தொகுக்கப்படும் புரதங்களில் மாற்றங்களை ஏற்படுத்திக் கலத்தினுள் கடத்துதலே RERஇன் பிரதான தொழிலாகும். உருவாக்கப்படும் புரதங்கள் கருவுக்கு நேரடியாகக் கடத்தப்படுவதுடன் கலத்துக்கு வெளியே கடத்தப்பட வேண்டுமெனில் அது செலுத்தற் புடகங்களை உருவாக்கி கொல்கி உபகரணத்துக்குக் கடத்தப்பட்ட பின்னர் கொல்கி உபகரணம் உருவாக்கும் கொல்கிப் புடகம் மூலம் கலத்துக்கு வெளியே அனுப்பப்படும். பிரதானமாக கருவுக்குத் தேவைப்படும் மற்றும் கலத்துக்கு வெளியே அனுப்பப்படும் புரதங்களே RERஇல் இணைக்கப்பட்டுள்ள இறைபோசோம்களால் உருவாக்கப்படுகின்றன.
தொழில்கள்:
- இலைசோசோம்களுக்குத் தேவையான நீர்ப்பகுப்பு நொதியப் புரதங்களை உற்பத்தி செய்தல் (இணைக்கப்பட்டுள்ள இறைபோசோம்களே உருவாக்கின்றன).
- கலத்திலிருந்து வெளிநோக்கிச் சுரக்கப்படவுள்ள புரதங்களை உற்பத்தி செய்தல்
- கல மென்சவ்வின் உள்ளீட்டுக்குரிய புரதங்களை உருவாக்கல்.
- கலமென்சவ்விற்குரிய பொசுபோலிப்பிட்டு மற்றும் கிளைக்கோலிப்பிட்டை உருவாக்கல்.
- புரதங்களின் கலத்தகக் கடத்தல்